Thorleif Schjelderup (1920–2006)

For andre personer med samme navn, se Thorleif Schjelderup

Thorleif Schjelderup (født 20. januar 1920 i Aker, død 28. mai 2006 i Oslo) var en norsk skihopper, filmskaper og  forfatter.

Familie 
Han var sønn av høyesterettsdommer Ferdinand Schjelderup, og ble gift med Sossen Krohg i 1942. De fikk to barn sammen, før de skilte seg i 1947. I 1948 ble han gift med sangerinnen Anne Brown, og de fikk datteren Vaar Schjelderup (1951). Han ble skilt fra Brown i 1969.

På 1970-tallet bodde han i flere år i Stockholm sammen med operasangeren Ranveig Eckhoff som bidro til flere av hans filmer.

Idrett 
Schjelderup var den første nordmann som hoppet over 100 meter på ski, han oppnådde bronse i spesielt hopprenn i Vinter-OL 1948, og var instruktør for det norske hopplandslaget 1957-1962. Som sin far, var han også medlem av Norsk Tindeklub.

Film, bøker og foredrag 
Han var spesielt interessert i smalfilm og var kåsør og skribent, samt forfatter av bøker relatert til friluftsliv og reiseliv.

Bibliografi

Filmer 

 1967: Tett bak din skulder – produsent

Referanser

Eksterne lenker 
 

Norske sakprosaforfattere
Norske skihoppere
Olympiske bronsemedaljevinnere for Norge
Deltakere for Norge under Vinter-OL 1948
Skihoppere under Vinter-OL 1948
Personer fra Oslo
Norske filmfolk